među top 15

Glas o zagrebačkom Adventu dopro je i do Sjedinjenih Američkih Država, gdje se našao u krugu najprobranijih božićnih sajmova u gradovima diljem svijeta.

Na popisu petnaest najboljih svjetskih božićnih sajmova, američki CNN je, među destinacijama poput Barcelone, New Yorka, Berlina, Beča i Praga, izdvojio i Advent u Zagrebu.

Amerikanci pišu kako je Zagreb dvije godine zaredom izabran za najbolje odredište u internetskoj anketi 'European Best Destinations'.

Središte zagrebačkog Adventa je Trg bana Jelačića, a brojne atrakcije uključuju i klizalište, izradu ledenih skulptura, štandove i kućice s hranom te glazbene pozornice na otvorenom.

Postoji i čitavo područje imena 'Fuliranje' gdje se prolaznici usred grada mogu zaplesati te okusiti svoje omiljene poslastice, piše CNN, a kao posebnost zagrebačkog Adventa ističe Božićni tramvaj, gdje djeca (i starija djeca) mogu krstariti centrom grada u pratnji Djeda Božićnjaka i njegovih vilenjaka.